
Referat
Privind modificarea si aprobarea Organigramei şi Statului de funcţii pentru

Filarmonica ˝ Banatul˝  Timişoara


Statul de funcţii pe anul 2012, cuprinde un număr de 191 de posturi, structurate pe servicii şi compartimente , în funcţie de activitatea desfăşurată în instituţie. 

Menţionăm că numărul de  posturi din Statul de funcţii pe anul 2013 rămâne neschimbat faţă de anul 2012, astfel cum au fost aprobate prin HCL nr.57/28.02.2012,aşadar 
propunem doar transformarea unor posturi din cadrul Statului de functii ,în vederea promovării personalului conform Legii 284/ 2010.

În Organigrama şi Statul de funcţii pe anul 2013 se fac următoarele modificări:
1. Înfinţarea unui Compartiment de Audit intern, pentru respectarea  prevederilor  Legii nr.672/19.12.2012 privind auditul public intern ( actualizată) şi art.3 din OMFP nr.946/2005 privind Codul Controlului intern, republicat, ţinând cont de adresa nr.8677 / 28.03.2013 a Biroului Audit din cadrul Primăriei Municipiului Timişoara,precu şi  transformarea postului vacant de referent, grad profesional I ,studii superioare,  din cadrul Compartimentului Organizare-Marketing in auditor , grad profesional I, studii superioare,  în cadrul Compartimentului Audit intern;
2. Transformarea postului vacant de referent treapta IA , studii medii,  din cadrul Serviciului Financiar-Contabil in referent,  grad profesional I,  studii superioare;
3. Transformarea a  2 posturi vacante  de Artist instrumetist , grad profesional IA, studii superioare in  posturi de  Şef partidă;

4. Transformarea a  un 1 post vacant  de Artist instrumetist , grad profesional I, studii superioare in  post de  Şef partidă;

5. Transformarea a  10 posturi vacante  de Artist instrumetist , grad profesional II, studii superioare in  posturi de  Şef partidă;

6. Transformarea a 4 posturi vacante de Corist, grad profesional II, studii superioare, în Sef partida ,grad profesional IA, studii superioare;
7. Transformarea a 10 posturi de Corist, grad profesional II, studii superioare, în Corist, grad profesional IA, studii superioare, în vederea promovării personalului din cadrul compartimentului Cor, conform Legii 284 /2010.Mentionăm faptul că, ultima promovare a personalului din cadrul compartimentului Cor a fost în anul 2008.

Pentru aceste considerente, propunem modificarea şi aprobarea formei actuale a Organigramei şi Statul de funcţii al Filarmonicii ˝ Banatul˝, conform anexei nr.1 şi anexei nr.2.

